Նապիլ Սուլէյման

**Նապիլ Սուլէյման** (, ), սուրիացի գրող, ուսուցիչ։ 

## Կեանք եւ գործունէութիւն
Ծնած է Պուրճ Սաֆիթա: Ոստիկան հօր ասպարէզին բերումով՝ մանկութիւնը անցwուցած է Սուրիոյ զանազան շրջաններու մէջ:

1962-ին աւարտած է Լաթաքիոյ արհեստից վարժարանը, ապա՝ յաջորդ տարին, ինքնաշխատութեամբ տիրացած է սուրիական պաքալորէայի վկայականին: Զբաղած է ուսուցչութեամբ եւ միաժամանակ յաճախած է Դամասկոսի Պետական Համալսարանի արաբերէն լեզուի եւ գրականութեան բաժանմունքը, ուրկէ շրջանաւարտ եղած է 1967-ին:

Շարունակած է վարել ուսուցչական պաշտօններ՝ մինչեւ 1979, ապա՝ շուրջ երկու տարի, պաշտօնավարած է Պէյրութի «Տար էլ Հագաէգ» հրատարակչատան մէջ՝ իբրեւ խմբագիր: 

1980-ի ամրան վերադարձած է Լաթաքիա եւ 1982-ին հիմնած՝ իր սեփական հրատարակչատունը՝ «Տար էլ Հիուար», ուրկէ լոյս տեսած են հարիւրաւոր արժէքաւոր հատորներ, ինչպէս նաեւ՝ Հայ Դատի եւ հայ գրականութեան նուիրուած աւելի քան տասնեակ մը գիրքեր:

12 վէպերու եւ նոյնքան գրականագիտական եւ ուսումնասիրական հատորներու հեղինակ Նեպիլ Սուլէյմանի գլուխ-գործոցը կը նկատուի «Արեւելքի ծիրերը» քառահատոր վիպաշարը (2400 էջ): Հեղինակին այս կոթողական գործին եւ մնացեալ վէպերուն մասին գրուած են բազ մաթիւ ուսումնասիրութիւններ եւ մենագրական հատորներ: 

Սուլէյմանի գործերէն բնորոշ նմոյշներ թարգմանուած են անգլերէնի, սպաներէնի, ռուսերէնի, պարսկերէնի եւ այլ լեզուներու:

## Աշխատանքներ

* **Ջրհեղեղը կը** **տարածուի** (ينداح الطوفان), 1970, Վէպ։
* **Բանտը** (السجن), 1972, Վէպ։
* **Ամառնային Ձիւնը** (ثلج الصيف), 1973, Վէպ։
* **Գրականութիւն եւ Գաղափարախօսութիւն Սուրիոյ Մէջ** (الأدب والايدلوجيا في سورية) (Փօ Ալի Եասինի հետ), 1974, Ուսումնասիրութիւն։
* **Ջըրմաթի** (جرماتي), 1977, Վէպ։
* **Կանանց Շարժումը Դասագիրքին Մէջ** (النسوية في الكتاب المدرسي), 1978, Ուսումնասիրութիւն։
* **Գրական Քննադատութիւնը Սուրիոյ Մէջ**, Մաս 1 (النقد الأدبي في سورية، ج1), 1979։
* **Մշակութային Մարտեր Սուրիոյ Մէջ** (معارك ثقافية في سورية) (Փօ Ալի Եասինի եւ Մոհամմետ Քամել ալ-Խաթիպի հետ), 1979։
* **Մարքսիզմ եւ Արաբ-Իսլամական Ժառանգութիւն** (الماركسية والتراث العربي الإسلامي), 1980։
* **Կոթող** (المسلة), 1981, Վէպ։
* **Սուրիական Վէպը** (الرواية السورية), 1983, Ուսումնասիրութիւն։
* **Ներդրում Գրական քննադատութեան մէջ**  (مساهمة في نقد النقد الأدبي), 1983, Ուսումնասիրութիւն։
* **Ինքնագիտակցութիւնն ու Աշխարհը** (وعي الذات والعالم), 1985, Ուսումնասիրութիւն։
* **Վաղ Պարտութիւններ** (هزائم مبكرة), 1985, Ուսումնասիրութիւն։
* **Հարցեր Իրապաշտութեան եւ Նուիրումի** (أسئلة الواقعية والالتزام), 1985, Ուսումնասիրութիւն։
* **Ղայսը** **Կու լայ** (قيس يبكي), 1988, Պատմուածք։
* **Ստեղծագործութեան եւ Քննադատութեան Մէջ** (في الإبداع والنقد), 1989, Ուսումնասիրութիւն։
* **Արեւելքի Ուղեծիրները** (مدارات الشرق), 1993, Վէպ։
* **Պատումի եւ Քննադատութեան Գայթակղութիւնը** (فتنة السرد والنقد), 1994։
* **Աթոռի Այլակերպութիւնները** (أطياف العرش), 1995, Վէպ։
* **Երկխօսութիւններ եւ Վկայութիւններ** (حوارات وشهادات), 1995։
* **Մշակոյթը Խաւարի եւ Խաղաղութեան Միջեւ** (الثقافة بين الظلام والسلام), 1996։
* **Ընթերցողի Կենսագրութիւնը** (سيرة القارئ), 1996։
* **Որպէս Պատումի Յայտարարութիւն** (بمثابة البيان الروائي), 1998։
* **Սիրոյ Այլաբանութիւնը** (مجاز العشق), 1998, Վէպ։
* **Անոր Բացակայութեան Մէջ** (في غيابها), 2009։
* **Տըլա՛ուն** (دلعون), 2010, Վէպ։
* **Գաղտնիքներու Քարը** (حجر السرائر), 2010։
* **Ծիրանագոյնի Քաղաքները** (مدائن الأرجوان), 2013։
* **Շամի Պատի Նկարները (Նամնումա)** (جداريات الشام (نمنوما)), 2014։
* **Յանգած Աչքերու Պատմութիւնը** (تاريخ العيون المطفأة), 2019, Վէպ։

## Ծանօթագրութիւններ

## Աղբիւրներ

* «Բագին», թիւ 2, Գարուն 1997, Պէյրութ, էջ 124-125։
Ստորոգութիւն:Գրողներ
Ստորոգութիւն:Ուսուցիչներ